Köveskál Község Önkormányzat
Szabályzata
a Bursa Hungarica Felsőoktatási Önkormányzati Ösztöndíjpályázat elbírálásának rendjéről

1.) A Bursa Hungarica felsőoktatási Önkormányzati Ösztöndíj pályázatokat a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007.(III.26.) Korm. rendelet, valamint az Általános Szerződési Feltételek, a Pályázati kiírásban és e Szabályzatban foglaltak szerint kell elbírálni.

2.) Az önkormányzati ösztöndíj pályázat útján nyerhető el. A pályázati kiírás minden évben tartalmazza azon hallgatók körét, akik jogosultak a pályázat benyújtására.

3.) A pályázat kiírásáról és a beérkezett pályázatok elbírálásáról a Képviselő-testület dönt. Az elbírálás kizárólag a pályázó szociális rászorultsága alapján történik. 

4.) A Képviselő-testület szociálisan rászorulónak tekinti azt a pályázót, akinek a háztartásában az egy főre jutó jövedelem nem haladja meg a ……..(korábban:171.000) Ft-ot. 

4.1.) A Képviselő-testület a háztartásban az egy főre jutó jövedelemhatártól …..(pl.15)%-al (vagy nem ad meg a testület %-os eltérést) eltérhet, és a pályázót támogatásban részesítheti, ha a pályázó(t)
a.   egyedülálló szülő neveli;
b.   árva, félárva;
c.   fogyatékossággal él;
d.   háztartásában tartósan beteg, vagy rokkant személy él;
e.   háztartásában további két kiskorú gyermek él;
f.    háztartásában munkanélküli személy él;
g.    szülője, gondviselője nyugdíjas vagy
h.    a kollégiumba nem vették fel és albérletben él.

4.2.) A pályázó a 4. pontban meghatározott egy főre jutó jövedelem számításához az alábbi mellékleteket köteles csatolni:
a. kitöltött jövedelemnyilatkozat
b. havi rendszeres jövedelem esetén, a pályázat benyújtását megelőző hónap jövedelmét kell igazolni, valamennyi a pályázó háztartásában élő személyek vonatkozásában. A jövedelem igazolható bankszámla kivonattal, a kifizető által kiállított jövedelem igazolással, postai utalvánnyal, rendszeres szociális ellátás esetében a folyósító szerv által kiállított határozattal. 
c. nem havi rendszeres jövedelem esetében (pl. vállalkozói tevékenység, őstermelői tevékenység, ingatlan bérbeadásából származó jövedelem esetében) előző évi adóbevallás, valamint nyilatkozat a január 1. napjától a pályázat benyújtását megelőző hónap 31-ig szerzett jövedelemről.  

4.3.) A pályázó a pályázathoz a 4.1.) pontban fennálló tények igazolására alábbi mellékleteket köteles csatolni: 
a. nyilatkozat az egyedülállóság tényéről, vagy bírósági határozat, halotti anyakönyvi kivonat másolata; 
b. fogyatékossággal élő pályázó esetében szakorvosi igazolás, vagy orvosi szakvélemény a fogyatékosság tényéről;
d. pályázó háztartásában élő tartós beteg, vagy rokkant esetén szakorvosi igazolás, vagy szakvélemény, hogy a hozzátartozó szorul-e ápolásra, gondozásra;
e. munkanélküliség igazolására a munkaügyi szerv igazolása az álláskeresőként történő nyilvántartásba vételről;
f. a háztartásban élő, tanuló gyermekek esetében diákigazolvány másolata;
g. albérlet esetében a bérleti szerződés, vagy igazolás az albérleti díj megfizetéséről. 

5.) A szabályzat alkalmazásában a háztartás fogalmát a mindenkori pályázati kiírás tartalmazza.  

6.) A támogatás havi összege az „A” és a „B” típusú pályázatok esetében 1.000 Ft-tól 10.000 Ft-ig terjedhet.  

[bookmark: _GoBack]7.) E szabályzat 2026. szeptember 30-án lép hatályba, egyidejűleg hatályát veszti az ugyanezen tárgyú 2013. október 2. napján kelt szabályzat. 

Köveskál, 2026. szeptember 30.



       Györffy Szabolcs Zoltán                                                     dr. Szabó Tímea
                polgármester                                                              címzetes főjegyző

